Янкурас

Янкурас, (авал — Юманай) — Чăваш Енĕн Элĕк районĕнчи ял. Элĕк çумĕнчех вырнаçнă.

 Ял тытăмлăхĕ, халăх йышĕ 
Ялта 312 çын (2006) пурăнать. Виçĕ урам — Çамрăксен, Вăрман, Туçи.
1859 çулта ялта 17 хуçалăх, 40 арçынпа 54 хĕрарăм пурăннă. 1907 çулта 252 çын, 1926 çулта — 56 кил, 310 çын пурăнни паллă. 

Кун-çулĕ

1927 çулчен Етĕрне уесĕн Элĕк вулăсĕнче шутланнă.1927 çулхи юпа уйăхĕн 1 хыççăн Элĕк районне, 1962 çулхи раштав уйăхĕн 20 хыççăн Вăрнар районне кĕртнĕ. 1965 çулхи пуш уйăхĕн 14 хыççăн хальхи вăхăтчен Элĕк районне кĕрет.

 Этимологи 
Ял ячĕ тахçан тутартан йышăннă çын ятĕнчен пулса кайма пултарнă. Тутарла — ян "çĕнĕ" + корташ "пĕр ӳсĕмри çын", пĕлтерĕшĕвĕ çухалнă пирки "курташ" чăвашла курас пулса тăнă.

 Паллă ентешсем 
 Долгова Земфира Алексеевна, - Чăваш Енĕн тава тивĕçлĕ вĕрентӳçи.
 Иванова Людмила Егоровна, - Чăваш Енĕн тава тивĕçлĕ вĕрентӳçи.
 Озерова Тамара Филипповна - Чăваш Енĕн тава тивĕçлĕ тухтăрĕ.

 Вуламалли 
 В. К. Магницкий, "Чувашские языческие имена".
 "Аликовская энциклопедия", редколлегия: Ефимов Л.А., Ефимов Е.Л., Ананьев А. А., Терентьев Г. К., Шупашкар, 2009, ISBN 978-5-7670-1630-3.
 Л.И.Ефимов, "Элĕк Енĕ", Элĕк, 1994.
 "Аликовскому району 75 лет. Очерки и материалы по истории района", под ред. Л. А. Ефимова, Шупашкар, 2002.

Категори:Элĕк районĕнчи пурăнан вырăнсем